jkorsvik/nowiki_second_scrape_merged huggingface dataset:
Yrkeshygiene

Yrkeshygiene betegner i Norge det fagområdet som er knyttet til å identifisere og kartlegge kjemiske, fysiske og biologiske arbeidsmiljøfaktorer, samt iverksette tiltak for å eliminere eller redusere helserisiko. Personer som arbeider med yrkeshygiene kalles yrkeshygienikere. Det er etablert en sertifiserings ordning - Norsk Yrkeshygienisk Sertifisering - for yrkeshygienikere. Sertifisering gir rett til tittelen "Sertifisert yrkeshygieniker". Sertifiseringen er internasjonalt godkjent. 
En yrkeshygieniker må kjenne til norsk og internasjonalt regelverk og standarder innen området, og må kunne foreta risikovurdering og igangsette systematisk HMS-arbeid.
Yrkeshygienikerne i Norge har Norsk Yrkeshygienisk Forening som sin interesseorganisasjon. Norsk Yrkeshygienisk Forening er medlem av den internasjonale yrkeshygiene foreningen International Occupational Hygiene Association. 
Yrkeshygienikere arbeider bl.a. med: 

Støy og støykartlegging
Stråling fra trådløsenett (WiFi, mobilnett) og radarer
Inneklima i skoler, barnehager og på arbeidsplasser
Kartlegging og vurdering av eksponering for kjemikalier, kjemikaliestyring og tiltak for kontroll med eksponering
Vurdering og rekonstruksjon av historisk eksponering
Veiledning av personer med mulig yrkessykdom
Oppfølging av nybygg og modifikasjoner (teknisk arbeidsmiljø)
Undervisning, formidling og forskningBedriftshelsetjenester skal ifølge Arbeidstilsynet ha tilstrekkelig kompetanse innenfor yrkeshygiene.


== Eksterne lenker ==
Norsk Yrkeshygienisk Forening
Norsk Yrkeshygienisk Sertifisering (NYS)
Arbeidstilsynet
International Occupational Hygiene Association (IOHA)
Norsk Yrkeshygienisk Sertifisering

Norsk Yrkeshygienisk Sertifisering er en sertifiseringsordning for yrkeshygienikere. Sertifisering gir rett til tittelen «Sertifisert yrkeshygieniker». Sertifiseringen er internasjonalt godkjent.


== Eksterne lenker ==
Norsk Yrkeshygienisk Sertifisering (NYS)
Kristin Sørsdal

Kristin Sørsdal (født 25. mars 1966) er en norsk forfatter, oversetter og lektor fra Tromøya ved Arendal.Sørsdal har mastergrad i italiensk fra UiB og UiO. Mastergradsoppgaven tar for seg tre norske oversettelser av Le avventure di Pinocchio (1883) av Carlo Collodi. Hun har tatt årsstudiet ved Skrivekunstakademiet i Hordaland.  Hun har bodd lange perioder i Bergen, og i Italia bl.a i Napoli og Roma.Som forfatter debuterte hun i 2010 med romanen Makabre bikkjer. Debutromanen er analysert i masteroppgaven Den vanskelege identiteten i samtidslitteraturen, UiB 2013, av Hege Sandal Stamnesfet. Hennes andre roman Guds hund (2013) er lagt til ei øy i nord. I 2017 kom romanen Mare ut. Også den er lagt til ei øy, denne gangen Lampedusa mellom Italia og Libya. Romanen tar opp flyktningspørsmål. 
I perioden 2014 til 2022 har Sørsdal oversatt hele forfatterskapet til Elena Ferrante. I 2016 fikk Sørsdal Målprisen fra Noregs Mållag for arbeidet med serien, som etterhvert er blitt kalt «Napoli-kvartetten». Hun fikk Kritikerprisen for beste oversettelse 2016 for Historia om det tapte barnet.. 


== Forfatterskap ==
Makabre bikkjer, roman, Samlaget, 2010
Guds hund, roman, Samlaget, 2013
Mare, roman, Samlaget, 2017


== Oversettelser ==
2008 – Giuseppe Ferrandino: Pericle den svarte – originaltittel: Pericle il Nero (1993)
2015 – Elena Ferrante: Mi briljante venninne – originaltittel:  L'amica geniale  (2011)
2015 – Elena Ferrante: Historia om det nye namnet– originaltittel:  Storia del nuovo cognome (2012)
2016 – Elena Ferrante: Dei som flyktar og dei som blir– originaltittel:  Storia di chi fugge e di chi resta (2013)
2016 – Elena Ferrante: Historia om det tapte barnet– originaltittel: Storia della bambina perduta) (2014)
2017 – Elena Ferrante: Svikne dagar– originaltittel:  I giorni dell'abbandono (2002)
2017 – Elena Ferrante: Den dunkle dottera – originaltittel La figlia oscura (2006)
2017 – Alessandro Leogrande, Grensa– originaltittel: La frontiera (2015)
2018 – Elena Ferrante: Kvelande kjærleik – originaltittel L'amore molesto (1992)
2019 – Elena Ferrante: Frantumaglia. Tankar. Brev. Intervju – org.tittel Frantumaglia (2003, 2016)
2019 – Wanda Marasco, Kompaniet av dikta sjeler – originaltittel La compagnia delle anime finte (2017)


== Referanser ==


== Eksterne lenker ==
Guds Hund: Bokslepp, del 1, video fra Nygårdsparken, der Sørsdal leser fra sin egen Guds hund, Rørsle for Røvarferd, 2013
Guds Hund: Bokslepp, del 2, video fra Jernbanen, fortsettelse av del 1, Rørsle for Røvarferd, 2013
Kristina Leganger Iversen

Kristina Leganger Iversen (født 21. juni 1989) er en norsk lyriker fra Åsane i Bergen kommune. 
Hun debuterte med diktromanen Hjartemekanikk i 2011.Iversen er redaktør av Litteraturtidsskriftet Lasso og sitter i bladstyret til Mål og Makt.
Hun tok en doktorgrad i litteratur ved Universitetet i Oslo i 2018 med avhandingen Når dikta tiltaler nasjonen. Kvitheit, kolonialitet og subjektivitet i sju samtidige skandinaviske diktbøker, der hun også var tilknyttet som førstelektor.


== Bøker ==
2011 – Hjartemekanikk – diktroman, Samlaget
2015 – I ringane – roman, Samlaget
2019 – Bli mor no? – sakprosa, Samlaget


== Referanser ==


== Kilder ==
Presentasjon av Kristina Leganger Iversen i Forfatterkatalogen på Forfattersentrums nettsider


== Eksterne lenker ==
Intervju med Kristina Leganger Iversen i Framtida 27. august 2011
Digitaliserte bøker av Kristina Leganger Iversen hos Nasjonalbiblioteket
Artikler om og av Kristina Leganger Iversen i Norart
Ungdomslaget Vårbrudd

Ungdomslaget Vårbrudd i Vadsø ble stiftet 25. oktober 1896 etter initiativ av doktor Andreas Kløvstad (1866-1950). På dette møtet ble lagets første styre valgt: Tollinspektør M.E.Steen, frk. K. Hagemann, politifullmektig A.Hillestad, frk. A.Grønvigh, doktor A. Kløvstad, overrettsaktører H. Bollstad (formann) og tollbetjent W. Haagensen.
Ungdomslaget Vårbrudd i Vadsø var en av de første frilynte ungdomslagene i Finnmark. I formålsparagrafen står det blant annet “å samle folk av begge partier, kvinner og menn, til gjensidig belæring og underholdning gjennom foredrag, diskusjoner, opplesning, sang o.l. I laget kan alle ting, som interessen behandles. Både over politiske, sosiale og lignende spørsmål kan det holdes foredrag og diskusjon.” 
Laget hadde en klar nasjonal profil. I utgangspunktet skulle laget være upolitisk, men den radikale og venstresympatiserende linjen med en klar kritisk holdning til presteskap og andre øvrighetspersoner fikk et flertall som ville at politiske spørsmål skulle kunne drøftes i laget. Dette førte til strid og splittelse i laget. I november 1896 dannet det konservative mindretallet ungdomsforeningen “Godt Haab”.
Ungdomslaget Vårbrudd opphørte i generalforsamlingen 16. april 1996. Lagets seksjon i selskapslokalet Vårbrudd, bygningens andre etg., ble overdratt til Lions Club Vadsø.


== Referanser ==


== Litteratur ==
Beronka, Johan (1933): Vadsø bys historie, Vadsø
Finnmark fylkesbibliotek: Ungdomslaget Vårbrudd i Vadsø, Inr. 1
Sørensen, Svein H.(1992): Det første frilynte ungdomslaget i Finnmark, u.l. Vårbrudd i Vadsø. I: Varanger årbok.


== Eksterne lenker ==
arkivet til Ungdomslaget Vårbrudd i Vadsø
Erlend Flornes Skaret

Erlend Flornes Skaret (født 9. august 1976) er en norsk forfatter fra Bømlo. Han debuterte med romanen Wrocław i 2011.Skaret er utdannet sivilingeniør og har gått forfatterstudiet i Bø i Telemark. Han bor nå i Norge og Østerrike.


== Bøker ==
2011 – Wrocław – roman
2013 - Lucida - roman
2016 - Nomade - roman
2022 - Caninevangelium


== Referanser ==
Jamnatunnelen

Jamnatunnelen er en veitunnel på Europavei 16 i Vaksdal kommune i Vestland. Tunnelen går nordøst for tettstedet Vaksdal. Den er 791 meter lang, og åpnet i 1980.


== Se også ==
Bogatunnelen
Veitunneler i Norge


== Referanser ==


== Eksterne lenker ==
Jamnatunnelen på Google StreetView
Statens vegvesen veikart
Nettverk for privatarkiv i Finnmark

Nettverk for privatarkiv i Finnmark er et samarbeidsorgan for private arkiver i Finnmark. Det ble etablert i mai 2010.
Disse institusjonene er med: Statsarkivet i Tromsø, Interkommunalt arkiv Finnmark, Samisk arkiv/Sámi Arkiiva, Finnmark fylkesbibliotek, Museene for kystkultur og gjenreisning, Varanger museum, Verdensarvsenter for bergkunst/Alta Museum, RiddoDuottarMuseat, Deanu og Vàrjjat Museasidda Vuođđudus / Tana og Varanger Museumssiida.
Nettverket skal være et samarbeidsorgan mellom disse institusjonene og har rådgivende funksjon. Det skal være en faglig ressurs som skal drøfte arbeidsfordeling, faglige utfordringer og samarbeidsformer. Nettverkets sekretariat er lokalisert til Finnmark fylkesbibliotek, som er fylkeskoordinator for privatarkiv i Finnmark.


== Eksterne lenker ==
Privatarkiver ved Finnmark fylkesbibliotek
UngOrg

Barne- og ungdomsorganisasjonene i Oslo (UngOrg) er organisasjon stiftet i 1984. Det er en paraplyorganisasjon som per april 2020 består av over 50 barne- og ungdomsorganisasjoner. UngOrg ble stiftet av AUF, Unge Høyre og Natur og Ungdom. UngOrg er et politisk interesse- og kompetansesenter for den unge frivilligheten i Oslo og fremmer saker som er viktig på tvers av alle medlemsorganisasjonene.UngOrg tilbyr blant annet støtte og veiledning, arrangerer kurs og aktiviteter, låner ut lokaler og hjelper til med støtteordninger og frister.

I tillegg driver UngOrg følgende tiltak for ungdom i Oslo:

UngInfo – et informasjonssenter for unge i Oslo mellom 13 og 27 år
UngMed – et tiltak for å styrke innflytelsen til ungdom under 18 år, som på vegne av Oslo kommune arrangerer Ungdommens bystyremøte og Ungdomshøringen. De har også sekretærfunksjonen til Sentralt Ungdomsråd i Oslo
USE-IT Oslo – et turistkart, laget av lokale for unge reisende


== Historikk ==
Organisasjonen het fram til 1. juni 2012 BURO (Barne- og ungdomsrådet i Oslo), men byttet navn blant for å unngå begrepsforvirring rundt ordet "ungdomsråd" og for å tydeliggjøre at de er en paraplyorganisasjon for byens barne- og ungdomsorganisasjoner.


=== Styreledere ===
2020 - Nåværende: Victoria Opheim Galåen (Oslo Humanistisk Ungdom)
2019-2020: Kristine Meek Stokke (Oslo Europeisk Ungdom)
2017-2019: Agnes Nærland Viljugrein (AUF Oslo)
2015-2017: Trine Jakobsen Rydland (Oslo Grønn Ungdom)
2012-2015: Magnar Grønvik Müller (Fantasiforbundet)
2010-2012: Hanna Østby Stub (Miljøagentene)
2009-2010: Anne Margrethe Lund (Oslo Europeisk Ungdom) 


=== UngInfo ===
UngInfo er et informasjons- og veiledningssenter i Oslo for mennesker mellom 13 og 27 år som forvaltes og driftes av barne- og ungdomsorganisasjonene i Oslo (UngOrg). UngInfo skal sørge for tilrettelagt informasjon og veiledning til ungdom i Oslo innen temaene jobb, utdanning, bolig, rettigheter og fritid på grunnlag av prinsipper som ble utviklet av ERYCA (European youth information and counselling agency). Det er finansiert av Oslo kommune.
UngInfo åpnet i 1992, som en del av Barne- og ungdomsorganisasjonene i Oslo (UngOrg) sin satsning på ungdom i Oslo. UngInfo-senteret tok også opp i seg turistkontoret USE-IT Oslo, som er rettet mot lavbudsjetturister.


== Referanser ==


== Eksterne lenker ==
ungorg.no
ungmed.no
unginfo.no
Heidi Heitkamp

Mary Kathryn «Heidi» Heitkamp (født 30. oktober 1955 i Mantador i Nord-Dakota) er en amerikansk jurist, forretningskvinne og politiker for Det demokratiske partiet. Hun ble valgt til senator for Nord-Dakota i 2012 etter hun slo den republikanske motkandidaten Rick Berg med snau margin. Hun var Attorney General (justisminister, statsadvokat) i Nord-Dakota fra  1992–2000. 
I 2000 tapte Heitkamp valget om å bli guvernør i Nord-Dakota. Hun har senere vært direktør for Dakota Gasification Company som omgjør kull til naturgass.Under valgkampen for å bli ny senator for Nord-Dakota i 2012 framholdt hun seg selv som en uavhengig innstilt kandidat og markerte avstand fra Barack Obama. Hun støtter byggingen av oljeledningen Keystone Pipeline og var imot noen av Obamas foreslåtte tiltak for å begrense energiforbruket i USA.Hun var den første kvinnen som representerer Nord-Dakota i Senatet. I 2018 tapte hun senatsvalget mot republikaneren Kevin Cramer. 


== Referanser ==


== Eksterne lenker ==
Offisielt nettsted 
(en) Heidi Heitkamp – kategori av bilder, video eller lyd på Commons 
Heidi Heitkamp på Twitter 
Heidi Heitkamp på Facebook 
Heidi Heitkamp på Instagram 
Heidi Heitkamp på YouTube 
(en) Heidi Heitkamp hos Amerikas forente staters kongress' biografiske kartotek 

(en) Finansredegjørelse for valgkamp hos Federal Election Commission
(en) Biografi, stemmegivingsoversikt, og oppslutning hos interessegrupper hos Project Vote Smart
(en) Stilling i saker og relaterte sitater hos On The Issues
(en) Valgkampbidrag hos the National Institute for Money in State Politics
(en) Profil hos Ballotpedia
Mesterligaen i futsal for menn

UEFA Futsal Champions League, fra 2001 til 2018 kjent som UEFA Futsal Cup, er en årlig europeisk futsalturnering avholdt av UEFA. Klubber som plasserer seg høyt nok i sine nasjonale futsalligaer får delta i turneringen. For å delta må lagene vinne sine respektive hjemlige ligaer. I tillegg er regjerende mester kvalifisert. I 2014/15 deltok 49 lag fra 48 forskjellige nasjoner. Turneringen ble for første gang avhold sesongen 2001/02. Av norske lag har Vegakameratene deltatt flest ganger (4) og har det beste resultatet (3.-plass i 2012/13). Nidaros var det første norske laget som deltok i 2009/10.


== Vinnere ==


== Format ==
Turneringen består i dag av fire deler. Først et kvalifiseringsgruppespill kalt "Preliminary round", der gruppene består av tre til fire lag. Gruppespillet arrangeres av et vertslag og alle kampene går på samme arena. Det spilles kun enkel serie (gjelder også begge påfølgende gruppespill), og gruppevinneren går videre til selve hovedrunden ("Main round") av turneringen hvor lag som er seedet også kommer inn. Denne består av seks grupper med fire lag i hver gruppe, der ett av lagene stiller som vertslag. De to best plasserte lagene fra hver gruppe går videre til eliterunden ("Elite round") hvor de fire lagene med høyest seeding kommer inn. Dette ut utgjør totalt 16 lag, som fordeles på fire grupper. Vinnerne av disse fire gruppene møtes til semifinaler og finale, kalt "Final four". Fra og med sesongen 2006/07 ble det også spilt bronsefinale. 


== Kvalifisering ==
Alle serievinnerne i de respektive medlemslandene er kvalifisert for deltakelse. Deretter bestemmer UEFA-koeffisienten hvilket stadium laget kommer inn på. De fire øverste blir seedet direkte til eliterunden, og de påfølgende 16 lagene går inn i hovedrunden. Lag rangert fra og med 21 og nedover fordeles på åtte grupper, der gruppevinneren i hver gruppe går til hovedrunden. Tittelforsvareren er også kvalifisert, noe som gjør at ett land kan ha to deltakere. UEFA-koeffisienten legger også grunnlaget for trekningen av gruppene. 


== Norsk deltakelse ==
Siden oppstart av offisiell norsk eliteserie i sesongen 2008/09, har følgende norske lag deltatt:

2009/10: Nidaros, tredjeplass i kvalifiseringen
2010/11: KFUM, andreplass i kvalifiseringen
2011/12: Vegakameratene, gruppevinner i kvalifiseringen og fjerdeplass i hovedrunden
2012/13: Vegakameratene, gruppevinner i kvalifiseringen og tredjeplass i hovedrunden
2013/14: Vegakameratene, gruppevinner i kvalifiseringen og fjerdeplass i hovedrunden
2014/15: Vegakameratene, seedet til hovedrunden hvor det ble fjerdeplass


== Eksterne lenker ==
Om UEFA Futsal Cup, fra nettstedet uefa.com (engelsk)
Sogn og Fjordane fylkesbibliotek

Sogn og Fjordande fylkesbibliotek er en egen institusjon under Sogn og Fjordane fylkeskommune, lokalisert i Førde sammen med bl.a. kulturavdelinga i fylkeskommunen.
Fylkesbiblioteket er et bibliotekfaglig kompetansesenter og pådriver for utvikling av gode bibliotektjenester i Sogn og Fjordane fylke. Fylkesbiblioteket samarbeider med kommunene, fylkeskommunen og statlige styringsmakter, og tjenestene er rettet mot bibliotekene og skolene i fylket.
Etter lov om folkebibliotek skal fylkesbiblioteket gi råd til lokale styringsmakter, yte bibliotekfaglig veiledning og assistanse, og arrangere møter og kurs om bibliotekspørsmål. Videre skal fylkesbiblioteket være ansvarlig for fjernlånet i fylket, og organisere lånesamarbeid for folkebibliotekene. Fylkesbiblioteket er også pålagt å samarbeide med utdannelsesmyndighetene i fylket.
Bibliotekmeldingen (St.meld.nr.23 2008-2009) Bibliotek: Kunnskapsallmenning, møtestad og kulturarena i ei digital tid  legger vekt på at fylkeskommunen må utvikle en regional bibliotekpolitikk som ivaretar lokale behov og statlig politikk, og at fylkesbibliotekene skal være en regional utviklingsaktør på bibliotekområdet.
I den sammenheng har fylkeskommunen vedtatt Strategisk plan for bibliotekutvikling i Sogn og Fjordane 2011-2014 , som skal bidra til å utvikle robuste og omstillingsdyktige biblioteker som kan tilby alle innbyggere bedre bibliotektjenester.
«Det overordna målet i plandokumentet er å gi innbyggjarane i Sogn og Fjordane betre bibliotektenester. Vegen til dette går gjennom sterkare grad av samarbeid mellom biblioteka, fornying av kompetanse hos dei bibliotektilsette og utvikling av innhald og tenester i biblioteka.» (Erikstad, 2010).Fylkesbiblioteket sin visjon er: Biblioteket – møteplass for kunnskap, kultur og vekst.


== Referanser ==


== Eksterne lenker ==
Hjemmeside Sogn og Fjordane fylkesbibliotek Arkivert 27. januar 2021 hos Wayback Machine.
Lov om folkebibliotek
Nyborg handelssted

Nyborg handelssted (nordsamisk: Hearrágoahtenjárga, Rovvejohka) i Nesseby i Finnmark ble grunnlagt av Bergitte og Andras Brodtkorb. Handelsstedet ble bebygd omkring 1850 og hadde et stort våningshus som var oppført av byggmester Sveve som også bygde kirken i Nesseby og kirke og rådhus i Vadsø.
I 1865 ble Nyborg overtatt av datteren Jensine Fredrikke Johanne Brodtkorb og hennes mann Otto Andreas Pleym. Pleym drev stor handel både i distriktet og med utlandet. Han hadde salg av brennevin og stor omsetning på Varangermarkedet i Karlebotn. Ved folketellingen i 1875 bodde det 13 mennesker på Nyborg.
Omkring 1880 ble Nyborg igjen overdratt til en ny generasjon da brødrene Fredrik From Pleym og Otto Andreas Pleym jr. tok over driften under firmanavnet Brødrene Pleym.
Nyborg har vært tingsted og var kjent for stor gjestfrihet. Ytreberg forteller at hit kom det gjester fra Vardø, Vadsø, Nesseby, Tana, og Polmak til store selskaper. Gjestene kom kjørende i slede eller pulk for å feire jul og påske på Nyborg. Da var det fest i dagevis med lek, dans, komediespill og annen moro, og slik var Nyborg et lite Flateby i Finnmark. På Flateby i Enebakk hadde familien Collett et jaktslott, og her var det på slutten av 1700- og begynnelsen av 1800-tallet store festligheter under jakten om høsten og i julen.


== Referanser ==


== Litteratur ==
Ytreberg, N. A. (1942): Handelssteder i Finnmark. Trondheim.


== Eksterne lenker ==
Folketellingen på Nyborg i 1875.
Arkiv Øst

Arkiv Øst IKS er et interkommunalt arkivselskap i Sarpsborg, organisert etter lov om interkommunale selskaper. Selskapet har pr. 2022 atten deleiere. IKA Østfold ble opprettet i 2002, den gang med femten deleiere, etter et initiativ fra rådmannsutvalget i Østfold og Statsarkivet i Oslo. 1. januar 2022 ble navnet endret til Arkiv Øst.


== Om selskapet ==
Selskapets finansieres ved årlig eiertilskudd basert på folketallet. Dette eiertilskuddet er med på å dekke daglig drift av selskapet og levere følgende tjenester til eierne:

Prosjektbistand
Rådgivning i arkivdanning og arkivplanarbeid
Arkivbegrensning/kassasjon i både nyere og eldre arkiver
Kurs og seminartilbud
Nettverksbygging
Utarbeidelse av felles retningslinjer, maler og standarder jfr. lovverk
Tilgang til spesialkompetanse og personale i nasjonalt fagmiljø
Oppfølging på relevant lovverk
Talerør mot sentrale aktører i saker vedrørende kommunale arkivfaglige spørsmål
Felles utredninger og høringer
Mottak og bevaring av digitale arkiver


== Referanser ==


== Eksterne lenker ==
Nettstedet til Arkiv Øst IKS
UEFA-cupen i futsal for menn 2011/12

UEFA-cupen i futsal for menn 2011/12 var en den 26. utgaven av turneringen og startet 15. august 2011 og ble avsluttet 29. april 2012.


== Innledede runder ==


== Gruppespillet ==


== Eliterunden ==


=== Gruppe A ===


=== Gruppe B ===


=== Gruppe C ===


=== Gruppe D ===


== Semifinaler ==
 Marca Futsal -  Dinamo Moskva 0-3 FC Barcelona -  Sporting Clube de Portugal 5-1


== Bronsefinale ==
 Marca Futsal -  Sporting Clube de Portugal 3-3 (4-3 e.str)


== Finale ==
 Dinamo Moskva -  FC Barcelona 1-3


== Eksterne lenker ==
Artikkelen har ingen egenskaper for offisielle lenker i Wikidata
Om UEFA Futsal Cup, fra nettstedet uefa.com (engelsk)
Freddy Skjenken

Freddy Skjenken (født 18. september 1960) er en pensjonert norsk offiser i Luftforsvaret. Han innehar graden major.
Skjenken ble i 2006 tildelt Forsvarets medalje for edel dåd. Under oppdrag for FN i Eritrea i 2003 reddet Skjenken en elleve år gammel gutt fra et minefelt. Gutten var hardt skadd, men på grunn av Skjenkens og andres innsats overlevde han.Skjenken er også tildelt Forsvarets medalje for internasjonale operasjoner, Forsvarets innsatsmedalje med rosett (Saudi Arabia), Forsvarets operasjonsmedalje for Afghanistan, Hærens vernedyktighetsmedalje med tre stjerner, FN-medaljen (UNTSO), FN-medaljen for UNMEE, NATO-medaljen (for det tidligere Jugoslavia), Gulfmedaljen med rosett, Frigjøringsmedaljen (Kuwait), Medaljen for frigjøring av Kuwait, Fredsprismedaljen 1988 og Nijmegenmedaljen.


== Referanser ==
Bokbussen Tana/Nesseby

Bokbussen Tana/Nesseby (Deanu/Unjárgga girjebusse) er en interkommunal bokbuss for Tana og Nesseby kommuner i Finnmark. 
Bussen startet sin virksomhet 25. oktober 1982. En ny buss kom i virksomhet i 1996, og den tredje ble innkjøpt i 2008. I tillegg til de ordinære rutene, stopper bokbussen ved barnehager, skoler, aldershjem, helsesentre og går på hjemmebesøk til eldre og uføre i kommunene Tana og Nesseby. Sør-Varangerbygdene Neiden og Bugøyfjord har også hatt denne tjenesten siden 2006.


== Eksterne lenker ==
bibliotekbussen.no
Kavl

En kavl, eller en fløt, blir brukt til å holde fiskeredskaper som garn, line og not flytende. Kavler kan være av tre, bjørkenever, bark, glass, kork eller plast.
Fram til rundt 1860 var trekavl det vanlige. Fordi treverk trakk vann, måtte man ta av kavlene hver gang man trakk garnet og tørke dem før de kunne brukes på nytt. Senere ble trekavlene avløst av kavler i glass. Før de runde glasskavlene kom i bruk, hadde kavlene flaskeform. Kuleformen gjør dem sterkere, men det er ikke lett å feste noe til ei kule. Derfor måtte man knytte et nett rundt dem, kalt kavelhue eller kavelhud. Gamle glasskavler har hue av naturtråd som sisal eller hamp, mens de nyere utgavene er laget av nylon. 
Ideen om å bruke kavler av glass ble først påtenkt av Christopher Faye, en handelsmann bosatt i Bergen. I juni 1843 sendte han brev til Christopher Berg ved Christiania Glasmagasin og foreslo produksjon av en spesiell flasketype som skulle brukes til å holde fiskegarn flytende. De første kavlene ble produsert på Hadeland Glassverk våren 1844. Berg og Faye utviklet produktet videre, og i mars 1845 ønsket Faye å endre på formen på kavlene til «æggformige». Fra 1845–1846 begynte også Aasnæs glassverk å produsere sine egne kavler med en særegen form. Utviklingen foregikk parallelt og glasskavlene fikk mot slutten av 1840-årene den etter hvert den kjente runde formen.
Lignende kavler har vært produsert i mange europeiske land, som Portugal, Frankrike, Storbritannia, Tyskland og Sverige. Etter hvert ble kavlene erstattet av blåser i plast. De siste glasskavlene ble produsert av Flesland Glassverk i 1956. I 1950-årene lå årsproduksjonen på cirka 750 000 kavler.
Garnknytting/-seising, eller kavlbinding, er et av prosjektene i Norges Husflidslags landsomfattende dugnad «Rødlista».


== Referanser ==


== Kilder ==
Tidsskriftet Ottar (hvilket nummer?)


== Eksterne lenker ==
Kystmuseenes skoleprosjekt «Kavelbetting»